Tomb Raider

Šis straipsnis apie frančizę. Apie pirmąjį frančizės kompiuterinį žaidimą skaitykite straipsnyje Tomb Raider (1996 kompiuterinis žaidimas), apie 2013 m. žaidimą – Tomb Raider (2013 kompiuterinis žaidimas), o apie filmus – Kapų plėšikė Lara Kroft ir Kapų plėšikė (2018 filmas).

Tomb Raider – frančizė, apimanti kompiuterinius žaidimus, komiksus, romanus, kino filmus ir kitas medijas. Nuotykių veiksmas klostosi aplink fiktyvią anglų archeologę Larą Kroft (Lara Croft). Nuo pat originalaus „Tomb Raider“ žaidimo išleidimo 1996 m. iki šiol serijos reikšmė augo ir ji tapo viena pelningiausių žiniasklaidos frančize, Laros veikėjas tapo viena žymiausių ikonų kompiuterinių žaidimų pramonėje. 2006 m. Lara Kroft buvo įtraukta į Gineso rekordų knygą kaip „Sėkmingiausia virtualaus žaidimo herojė“. 

Pirmuosius šešis serijos kompiuterinius žaidimus sukūrė bendrovė „Core Design“, kitus – „Crystal Dynamics“. Žaidimus 1996–2009 m. platino „Eidos Interactive“ iki kol ją įsigijo „Square Enix“. 2015 m. duomenimis devyni pirmieji „Tomb Raider“ serijos žaidimai parduoti 42 mln. kopijų tiražu, neskaitant „Tomb Raider: Anniversary“.square-enix.com

Buvo sukurti trys žaidimo motyvais paremti filmai: „Kapų plėšikė Lara Kroft“ (2001 m.) ir „Kapų plėšikė Lara Kroft: gyvybės lopšys“ (2003 m.), kuriuose Laros Kroft vaidmenį atliko Angelina Jolie, bei „Kapų plėšikė“ (2018 m.), kur Larą įkūnijo aktorė Alicia Vikander. Pirmieji du filmai kartu sudėjus surinko beveik 500 mln. JAV dolerių pajamų pasauliniu mastu.


 Lara Kroft 

Pagrindinis veikėjas „Tomb Raider“ frančizėje yra anglų archeologė ir nuotykių ieškotoja Lara Kroft (Lara Croft). Laros veikėjos koncepciją sukūrė bendrovės „Core“ programuotojas Toby Gard, o jos gyvenimo aprašymą parašė rašytojas Vicky Arnold.http://www.trinity.westhost.com/tomb/lara.html  Lara beveik nuolatos vaizduojama dėvinti trumpus rudus šortus, batus, kuprinę, žalios, mėlynos ar rudos spalvos palaidinę ir dėklus pistoletams iš abiejų šlaunų pusių. Tobulėjant kompiuterinės grafikos techninėms galimybėms Laros 3D modelis laipsniškai kito, įskaitant ir jos krutinės dydį.

Taip pat kito ir jos biografiniai motyvai. Komiksuose, kino filmuose ar net pastarosiose keliose dalyse pateikti Laros biografiniai faktai skiriasi. Pavyzdžiui, pirmajame žaidime teigiama, kad Lara išgyveno lėktuvo avariją Himalajų kalnuose būdama 20-ties metų ir vėliau buvo išsižadėta jos tėvų, kurie, kaip teigiama, tebėra gyvi. Tačiau, komiksuose pateikiama, jog jos tėvai ir jos sužadėtinis žuvo lėktuvo katastrofoje. Filmuose išviso neminima lėktuvo katastrofa, Laros mama, kaip teigiama, mirė jai dar buvus visai mažai, o tėvas – nenumatytomis aplinkybėmis. Žaidimo plėtojimą perleidus bendrovei „Crystal Dynamics“, vėlesniuose žaidimuose buvo atskleista, kad Lara kartu su mama išgyveno lėktuvo avariją, tačiau jos mama paslaptingai pradingo katastrofos vietoje, o tėvas, kuris neskrido lėktuvu, daug vėliau buvo nužudytas vieno iš žaidimo veikėjų – Jaqueline Natla, tad Lara tapo našlaite.

2013 m. išleistame žaidime „Tomb Raider“ žaidimo kūrėjai „Crystal Dynamics“ kardinaliai atnaujino Laros Kroft istoriją ir jos gyvenimo nuotykius pradėjo laivo sudužimu ties salomis Drakono trikampyje.

Be to, Laros modeliui viso pozavo šešios moterys, įskaitant modelį Nell McAndrew, aktorę Rhona Mitra ir gimnastę Alison Carroll.

 Kompiuteriniai žaidimai 
Pirmuosius 6 pagrindinės serijos žaidimus kūrė britų „Core Design“ studija, vėlesnius (pradedant „Legend“) − JAV „Crystal Dynamics“. Žaidimus iki 2009 m. leido britų „Eidos Interactive“ kompanija, vėliau − Japonijos „Square Enix“, kuri įsigijo „Eidos Interactive“ 2009 m.

Pagrindinė serija:
 Eil. Nr. Pavadinimas  Metai Platforma (-os) 1  Tomb Raider  1996  Sega Saturn, MS-DOS, PlayStation, N-Gage, Pocket PC, Mac, PlayStation Network (PS3, PSP), iOS, Android 2  Tomb Raider II  1997  PlayStation, Windows, Mac, PlayStation Network (PS3, PSP) 3  Tomb Raider III  1998  PlayStation, Windows, Mac, PlayStation Network (PS3, PSP) 4  Tomb Raider: The Last Revelation  1999  PlayStation, Windows, Dreamcast, Mac, PlayStation Network (PS3, PSP) 5  Tomb Raider Chronicles  2000  Dreamcast, Windows, PlayStation, PlayStation Network (PS3, PSP) 6  Tomb Raider: The Angel of Darkness  2003  PlayStation 2, Windows, Mac 7 Tomb Raider: Legend  2006  PlayStation 2, Xbox, Xbox 360, Windows, PSP, Nintendo GameCube, PlayStation 3 - Tomb Raider: Anniversary1996 m. žaidimo perdirbinys  2007  PlayStation 2, PSP, Xbox 360, Windows, Wii, Mac, PlayStation 3 8  Tomb Raider: Underworld  2008  PlayStation 3, Xbox 360, Windows, Wii, Nintendo DS, PlayStation 2, Mac OS X 9  Tomb Raider  2013  PlayStation 3, Xbox 360, Windows, Mac OS X, PlayStation 4, Xbox One 10 Rise of the Tomb Raider  2015  Xbox One, Xbox 360, Windows, PlayStation 4 11 Shadow of the Tomb Raider  2018  Xbox One, Windows, PlayStation 4

Taip pat buvo sukurta keletas susijusių žaidimų (neįeinančių į pagrindinę seriją – spin-off), skirtų delniniams įrenginiams:
 Metai Pavadinimas Platforma (-os) 2000 Tomb Raider Game Boy Color 2001 Tomb Raider: Curse of the Sword 2002 Tomb Raider: The Prophecy Game Boy Advance 2003 Tomb Raider: The Osiris Codex Java ME 2004 Tomb Raider: Quest for Cinnabar Tomb Raider: Elixir of Life 2006 Tomb Raider: Puzzle Paradox 2010 Lara Croft and the Guardian of Light PlayStation 3, Xbox 360, Windows, iOS, Android 2014 Lara Croft and the Temple of Osiris PlayStation 4, Xbox One, Windows 2015 Lara Croft Go Android, iOS, Windows Phone, Windows, Mac OS, PlayStation 4, PlayStation Vita 

 Filmai 

 „Kapų plėšikė Lara Kroft“, 2001 m.
 „Kapų plėšikė Lara Kroft: gyvybės lopšys“, 2003 m.
 „Kapų plėšikė“, 2018 m.

 Išnašos 

 Nuorodos 

 Oficiali svetainė
  giantbomb.com
 tombraidergirl.com
 tombraiders.net
 tombraiderchronicles.com